CELEX: 32017R1111
Language: hu
Date: 2017-06-22 00:00:00
Title: A Bizottság (EU) 2017/1111 végrehajtási rendelete (2017. június 22.) a 2014/65/EU európai parlamenti és tanácsi irányelvnek megfelelően a szankciókra és intézkedésekre vonatkozó információk benyújtásának eljárásai és formái tekintetében végrehajtás-technikai standardok meghatározásáról (EGT-vonatkozású szöveg. )

23.6.2017   
               
               
                  HU
               
               
                  Az Európai Unió Hivatalos Lapja
               
               
                  L 162/14
               
            A BIZOTTSÁG (EU) 2017/1111 VÉGREHAJTÁSI RENDELETE
      (2017. június 22.)
      a 2014/65/EU európai parlamenti és tanácsi irányelvnek megfelelően a szankciókra és intézkedésekre vonatkozó információk benyújtásának eljárásai és formái tekintetében végrehajtás-technikai standardok meghatározásáról
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a pénzügyi eszközök piacairól, valamint a 2002/92/EK irányelv és a 2011/61/EU irányelv módosításáról szóló, 2014. május 15-i 2014/65/EU európai parlamenti és tanácsi irányelvre (1) és különösen annak 71. cikke (7) bekezdésére,
      mivel:
      
                  (1)
               
               
                  Helyénvaló meghatározni a 2014/65/EU irányelv 71. cikkében említett szankciókkal és intézkedésekkel összefüggésben az illetékes hatóságok által az Európai Értékpapírpiaci Hatóság (ESMA) rendelkezésére bocsátandó adatok benyújtásának egységes eljárásait és formáját.
               
            
                  (2)
               
               
                  Az illetékes hatóságok és az ESMA közötti kommunikáció megkönnyítése és a szükségtelen késedelmek vagy sikertelen adatszolgáltatás elkerülése érdekében minden egyes illetékes hatóságnak ki kell jelölnie a kifejezetten a szankciókkal és intézkedésekkel kapcsolatos kommunikációért felelős kapcsolattartó pontot.
               
            
                  (3)
               
               
                  Annak biztosításához, hogy az ESMA az illetékes hatóságok által kiszabott szankciókra és hozott intézkedésekre vonatkozó valamennyi előírt információt pontosan azonosíthassa és nyilvántartásba vehesse, az illetékes hatóságoknak az e célból meghatározott forma használatával részletes és összehangolt adatokat kell benyújtaniuk.
               
            
                  (4)
               
               
                  Abból a célból, hogy az ESMA által a 2014/65/EU irányelv 71. cikkével összhangban közzéteendő, szankciókról és intézkedésekről szóló éves jelentés érdemi információkat tartalmazzon, az illetékes hatóságoknak az adatszolgáltatást a nemzeti jogukba átültetett 2014/65/EU irányelv megsértett rendelkezéseit egyértelműen feltüntető speciális formanyomtatványokon kell elvégezniük.
               
            
                  (5)
               
               
                  A következetesség és a pénzügyi piacok zavartalan működése érdekében az e rendeletben megállapított rendelkezéseket és a 2014/65/EU irányelvet átültető kapcsolódó nemzeti rendelkezéseket azonos időponttól kell alkalmazni.
               
            
                  (6)
               
               
                  Ez a rendelet az ESMA által a Bizottságnak benyújtott végrehajtás-technikai standardtervezeten alapul.
               
            
                  (7)
               
               
                  A rendelet alapját képező végrehajtás-technikai standardtervezetről az ESMA nem tartott nyilvános konzultációt, és nem vizsgálta az érintett illetékes hatóságoknak ezen egységes formanyomtatványok és eljárások bevezetéséhez kapcsolódó potenciális előnyét és hasznát sem, mivel ez a rendelet hatókörét és hatását tekintve aránytalan lett volna, hiszen a végrehajtás-technikai standardok címzettjei csak a tagállamok nemzeti illetékes hatóságai, és nem a piaci szereplők.
               
            
                  (8)
               
               
                  Az ESMA kikérte az 1095/2010/EU európai parlamenti és tanácsi rendelet (2) 37. cikkével összhangban létrehozott Értékpapírpiaci Érdekképviseleti Csoport véleményét,
               
            ELFOGADTA EZT A RENDELETET:
      1. cikk
      Kapcsolattartó pontok
      (1)   Minden illetékes hatóságnak ki kell jelölnie egy egyedüli kapcsolattartó pontot, amely felelős a 2–6. cikkel összhangban történő információbenyújtással kapcsolatos bármely ügyben folytatott kommunikációért.
      Az első albekezdésnek megfelelően kijelölt kapcsolattartó pontokról az illetékes hatóságoknak értesíteniük kell az Európai Értékpapírpiaci Hatóságot (ESMA).
      (2)   Az ESMA kijelöli az (1) bekezdésben említett kommunikáció fogadásáért felelős kapcsolattartó pontot.
      (3)   Az ESMA a (2) bekezdésben említett kapcsolattartó pontot weboldalán közzéteszi.
      2. cikk
      Adatszolgáltatási eljárás és formanyomtatványok
      (1)   Az illetékes hatóságoknak a 2014/65/EU irányelv 71. cikke (3) bekezdésének második albekezdésében és 71. cikkének (5) bekezdésében említett információkat az ESMA által az említett információk fogadásának, tárolásának, közzétételének és cseréjének kezelése céljából létrehozott információs technológiai rendszer felhasználói felületén kell benyújtaniuk az ESMA számára.
      (2)   Az (1) bekezdésben említett információkat az e rendelet I. mellékletében meghatározott formájú adatszolgáltatási fájlban kell benyújtani az ESMA-nak.
      3. cikk
      A szolgáltatott adatok érvénytelenítése és aktualizálása
      (1)   Ha az illetékes hatóság érvényteleníteni kívánja az ESMA-nak korábban a 2. cikkel összhangban benyújtott adatszolgáltatási fájlt, akkor azt törölnie kell, és újat kell küldenie.
      (2)   Ha az illetékes hatóság aktualizálni kívánja az ESMA-nak korábban a 2. cikkel összhangban benyújtott adatszolgáltatási fájlt, akkor azt az aktualizált adatokkal újból be kell nyújtania.
      4. cikk
      Ütemezés
      (1)   Az illetékes hatóságoknak tájékoztatniuk kell az ESMA-t a kiszabott, de közzé nem tett közigazgatási szankciókról, beleértve az azokkal kapcsolatos fellebbezéseket és azok kimenetelét, és e célból a szankció közzétételének elmaradásáról szóló határozat meghozatalát követően legkésőbb 10 munkanappal benyújtják az adatszolgáltatási fájlt.
      (2)   Az illetékes hatóságoknak tájékoztatniuk kell az ESMA-t minden büntetőjogi szankcióval kapcsolatos információról, beleértve a jogerős ítéletet; e célból az említett információk kézhezvételét követően legkésőbb 10 munkanappal benyújtják a jelentést.
      5. cikk
      A szankciókra és intézkedésekre vonatkozó összesített információk éves benyújtása
      Az illetékes hatóságoknak a 2014/65/EU irányelv 71. cikke (4) bekezdésének első albekezdésében említett információkat az e rendelet II. mellékletében meghatározott formanyomtatványon kell benyújtaniuk az ESMA-nak. A formanyomtatványnak a 2014/65/EU irányelv 71. cikkében említettek szerint tartalmaznia kell az illetékes hatóság által az előző naptári év során kiszabott összes szankcióra és hozott összes intézkedésre vonatkozó információkat.
      Az első albekezdésben említett formanyomtatványt elektronikus úton kell kitölteni, és minden évben legkésőbb március 31-ig, e-mailben kell az ESMA-nak elküldeni.
      6. cikk
      A büntetőjogi kivizsgálásokra és szankciókra vonatkozó névtelenített és összesített adatok éves benyújtása
      Amennyiben a tagállamok a 2014/65/EU irányelv 70. cikkével összhangban büntetőjogi szankciókat szabtak ki a szóban forgó cikkben említett jogsértések esetén, az illetékes hatóságoknak a 2014/65/EU irányelv 71. cikke (4) bekezdésének második albekezdésében említett adatokat az e rendelet III. mellékletében meghatározott formanyomtatványon kell benyújtaniuk az ESMA-nak. A formanyomtatványnak a 2014/65/EU irányelv 71. cikke (4) bekezdésének második albekezdésében említettek szerint tartalmaznia kell az illetékes hatóság által az előző naptári év során a jogsértések esetén lefolytatott összes büntetőjogi kivizsgálásra és kiszabott összes szankcióra vonatkozó adatokat.
      Az első albekezdésben említett formanyomtatványt elektronikus úton kell kitölteni, és minden évben legkésőbb március 31-ig, e-mailben kell az ESMA-nak elküldeni.
      7. cikk
      Hatálybalépés és alkalmazás
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.
      Ezt a rendeletet 2018. január 3-tól kell alkalmazni.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2017. június 22-én.
         
            
               a Bizottság részéről
            
            
               az elnök
            
            Jean-Claude JUNCKER
         
      
      
         (1)  HL L 173., 2014.6.12., 349. o.
      
      
         (2)  Az Európai Parlament és a Tanács 1095/2010/EU rendelete (2010. november 24.) az európai felügyeleti hatóság (Európai Értékpapírpiaci Hatóság) létrehozásáról, a 716/2009/EK határozat módosításáról és a 2009/77/EK bizottsági határozat hatályon kívül helyezéséről (HL L 331., 2010.12.15., 84. o.).
      
         I. MELLÉKLET
         
            Formanyomtatvány a 2014/65/EU irányelv 71. cikke (3) bekezdésének második albekezdése és 71. cikkének (5) bekezdése szerinti információk benyújtásához
         
         A 2014/65/EU irányelv 71. cikke (3) bekezdésének második albekezdése és 71. cikkének (5) bekezdése szerinti információk:
         
                     Mező
                  
                  
                     Leírás
                  
                  
                     Típus
                  
               
                     A szankció azonosítója
                  
                  
                     Az illetékes hatóság által a szankcióra vagy intézkedésre vonatkozó adatok benyújtása céljából adott azonosító kód
                  
                  
                     Opcionális
                  
               
                     Jogi keret
                  
                  
                     A szankció vagy intézkedés kiszabásának alapját képező uniós jogszabály rövidítése
                  
                  
                     Kötelező
                  
               
                     Tagállam
                  
                  
                     A szankciót vagy intézkedést bejelentő illetékes hatóság tagállamának rövidítése
                  
                  
                     Kötelező
                  
               
                     Jogalany-azonosító
                  
                  
                     A szankcióval vagy intézkedéssel sújtott jogalany egyedi azonosítására szolgáló azonosító kód
                  
                  
                     Kötelező (kizárólag a befektetési vállalkozásokra kiszabott szankciók vagy intézkedések esetében)
                  
               
                     A szankció jellege
                  
                  
                     Arra vonatkozó információ, hogy a bejelentett szankció büntetőjogi vagy közigazgatási szankció-e
                  
                  
                     Kötelező (csak a szankciók esetében)
                  
               
                     A hatóság kódja
                  
                  
                     A szankciót vagy intézkedést bejelentő hatóság azonosító kódja
                  
                  
                     Kötelező
                  
               
                     A jogalanyra alkalmazandó jogszabály
                  
                  
                     A szankcióval vagy intézkedéssel sújtott jogalanyra alkalmazandó uniós jogszabály rövidítése
                  
                  
                     Kötelező
                  
               
                     A jogalany teljes neve
                  
                  
                     A szankcióval vagy intézkedéssel sújtott jogalany teljes neve
                  
                  
                     Kötelező (csak jogi személyek esetében)
                  
               
                     A személy teljes neve
                  
                  
                     A szankcióval vagy intézkedéssel sújtott természetes személy teljes neve
                  
                  
                     Kötelező (csak természetes személy esetében)
                  
               
                     Szankcionáló illetékes hatóság
                  
                  
                     A szankciót vagy intézkedést kiszabó illetékes hatóság rövidítése
                  
                  
                     Kötelező
                  
               
                     A szankció/intézkedés tartalma
                  
                  
                     A szankció vagy intézkedés szövege és a szankcióhoz vagy intézkedéshez kapcsolódó bármely releváns információ szövege (beleértve az ezzel kapcsolatos fellebbezéseket, ezek eredményét és a kiszabott büntetőjogi szankciókkal kapcsolatos jogerős ítéleteket) – a fő nyelven
                  
                  
                     Kötelező
                  
               
                     A szankció/intézkedés tartalma
                  
                  
                     A szankció vagy intézkedés szövege és a szankcióhoz vagy intézkedéshez kapcsolódó bármely releváns információ szövege (beleértve az ezzel kapcsolatos fellebbezéseket, ezek kimenetelét és a kiszabott büntetőjogi szankciókkal kapcsolatos jogerős ítéleteket) – más nyelven
                  
                  
                     Opcionális
                  
               
                     Dátum
                  
                  
                     A szankció vagy intézkedés illetékes hatóság általi kiszabásának dátuma
                  
                  
                     Kötelező
                  
               
                     Lejárati dátum
                  
                  
                     A szankció vagy intézkedés lezárultának dátuma
                  
                  
                     Opcionális
                  
               
                     Nyilvános
                  
                  
                     Információ arról, hogy az illetékes hatóság közzétette-e a szankciót vagy intézkedést
                  
                  
                     Kötelező
                  
               
      
         II. MELLÉKLET
         
            Formanyomtatvány az illetékes hatóságok által kiszabott összes szankcióra és intézkedésre vonatkozó összesített adatok benyújtásához
         
         Szövege kép
         
            A … … cikke alapján [év]-ban/-ben a(z) [illetékes hatóság neve] által kiszabott összes szankcióra és intézkedésre vonatkozó összesített adatok
            FELADÓ:
            Tagállam:
            Illetékes hatóság:
            Cím:
            (A kijelölt kapcsolattartó elérhetőségei)
            Név:
            Telefon:
            E-mail:
            CÍMZETT
            ESMA
            (A kijelölt kapcsolattartó elérhetőségei)
            Név:
            Telefon:
            E-mail:
            Tisztelt [a megfelelő személy neve]!
            A 2014/65/EU irányelv 71. cikke (4) bekezdésének első albekezdésével összhangban benyújtom Önnek a(z) [illetékes hatóság neve] által [év]-ban/-ben kiszabott szankciókra és intézkedésekre vonatkozó összesített adatokat:
         
         Szövege kép
         
            (1) Az értékeket euróban vagy nemzeti valutában kell megadni. Ha az adott szankció nemcsak a 2014/65/EU irányelv vagy a 600/2014/EU rendelet adott cikkének megsértéséhez kapcsolódik, hanem más rendelkezésekéhez is, az egyes értékek mellett tüntesse fel az „ÖSSZESÍTETT ÉRTÉK” megjegyzést.
            (2) Mivel a kiszabott szankciók/intézkedések alapjául egynél több jogszabályi rendelkezés is szolgálhat, előfordulhat, hogy az egyes sorokon (szankciók vagy intézkedések száma/pénzbírságok értéke) feltüntetett értékek összege nem egyezik meg a kiszabott szankciók/intézkedések számára vagy a kiszabott pénzbírságok értékére vonatkozó összesítő sorban szereplő értékkel.
            Tisztelettel:
            [aláírás]
            A 2014/65/EU irányelvnek a nemzeti rendelkezések által átültetett azon cikkei, vagy a 600/2014/EU európai parlamenti és tanácsi rendelet azon cikkei, amelyeket megsértettek
            Az adatszolgáltatási időszakban kiszabott szankciók/intézkedések száma
            Az adatszolgáltatási időszakban kiszabott közigazgatási pénzbírságok értéke
            [a vonatkozó cikk, bekezdés, albekezdés száma]
            [szankciók/intézkedések száma]
            [pénzbírságok értéke (1)]
            Szankciók/intézkedések összesen
            [szankciók/intézkedések száma összesen (2)]
            [pénzbírságok értéke összesen (1) (2)]
            (1) Az Európai Parlament és a Tanács 600/2014/EU rendelete (2014. május 15.) a pénzügyi eszközök piacairól és a 648/2012/EU rendelet módosításáról (HL L 173., 2014.6.12., 84. o.).
         
      
      
         III. MELLÉKLET
         
            Formanyomtatvány az összes elvégzett büntetőjogi kivizsgálásra és kiszabott büntetőjogi szankcióra vonatkozó névtelenített és összesített adatok benyújtásához
         
         Szövege kép
         
            A … … cikke alapján [év]-ban/-ben elvégzett büntetőjogi kivizsgálásokra és kiszabott büntetőjogi szankciókra vonatkozó névtelenített és összesített adatok
            FELADÓ:
            Tagállam:
            Illetékes hatóság:
            Cím:
            (A kijelölt kapcsolattartó elérhetőségei)
            Név:
            Telefon:
            E-mail:
            CÍMZETT
            ESMA
            (A kijelölt kapcsolattartó elérhetőségei)
            Név:
            Telefon:
            E-mail:
            Tisztelt [a megfelelő személy neve]!
            A 2014/65/EU irányelv 71. cikke (4) bekezdésének második albekezdésével összhangban benyújtom Önnek a(z) [tagállam]-ban/-ben [év]-ban/-ben elvégzett összes büntetőjogi kivizsgálásra és kiszabott összes büntetőjogi szankcióra vonatkozó névtelenített és összesített adatokat:
            Büntetőjogi kivizsgálás:
            (1) Mivel a büntetőjogi kivizsgálások alapjául egynél több jogszabályi rendelkezés is szolgálhat, előfordulhat, hogy az egyes sorokon feltüntetett értékek összege nem egyezik meg a büntetőjogi kivizsgálások számát összesítő sorban szereplő értékkel.
            A 2014/65/EU irányelv nemzeti rendelkezések által átültetett cikkeivel, vagy a 600/2014/EU rendelet cikkeivel összefüggő jogsértések, amelyek esetében kivizsgálást végeztek
            Az adatszolgáltatási időszakban elvégzett büntetőjogi kivizsgálások száma
            [a vonatkozó cikk, bekezdés, albekezdés száma]
            [a büntetőjogi kivizsgálások száma]
            Büntetőjogi kivizsgálások összesen
            [büntetőjogi kivizsgálások teljes száma (1)]
         
         Szövege kép
         
            Kiszabott büntetőjogi szankciók
            (2) Az értékeket euróban vagy nemzeti valutában kell megadni. Ha az adott büntetőjogi szankció nemcsak a 2014/65/EU irányelv vagy a 600/2014/EU rendelet adott cikkének megsértéséhez kapcsolódik, hanem más rendelkezésekéhez is, az egyes értékek mellett tüntesse fel az „ÖSSZESÍTETT ÉRTÉK” megjegyzést.
            (3) Mivel a kiszabott büntetőjogi szankciók alapjául egynél több jogszabályi rendelkezés is szolgálhat, előfordulhat, hogy az egyes sorokon (büntetőjogi szankciók száma/érték) feltüntetett értékek összege nem egyezik meg a kiszabott büntetőjogi szankciók számára vagy a kiszabott pénzbírságok értékére vonatkozó összesítő sorban szereplő értékkel.
            Tisztelettel:
            [aláírás]
            A 2014/65/EU irányelv nemzeti rendelkezések által átültetett azon cikkei, vagy a 600/2014/EU rendelet azon cikkei, amelyeket megsértettek
            Az adatszolgáltatási időszakban kiszabott büntetőjogi szankciók száma
            Az adatszolgáltatási időszakban kiszabott büntetőjogi pénzbírságok értéke
            [a vonatkozó cikk, bekezdés, albekezdés száma]
            [büntetőjogi szankciók száma]
            [büntetőjogi pénzbírságok értéke (2)]
            Büntetőjogi szankciók összesen
            [büntetőjogi szankciók teljes száma (3)]
            [büntetőjogi pénzbírságok értéke összesen (2) (3)]